**Ministru kabineta noteikumu projekta**

**„Kārtība, kādā akreditē izglītības iestādes, eksaminācijas centrus un citas Izglītības likumā noteiktas institūcijas, vispārējās un profesionālās izglītības programmas un novērtē valsts augstskolu vidējās izglītības iestāžu, valsts un pašvaldību izglītības iestāžu** **vadītāju profesionālo darbību”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Kārtība, kādā akreditē izglītības iestādes, eksaminācijas centrusun citas Izglītības likumā noteiktas institūcijas, vispārējās un profesionālās izglītības programmas, un novērtē valsts augstskolu vidējās izglītības iestāžu, valsts un pašvaldību izglītības iestāžu vadītāju profesionālo darbību” (turpmāk – MK noteikumu projekts) izstrādāts, pamatojoties uz Izglītības likuma 14.panta 8.punktā, 11.punktā, 121.punktā, 30.panta 4.1daļā noteikto, Izglītības attīstības pamatnostādnēm 2014.–2020.gadam, kuros ir ietverta prasība attīstīt izglītības kvalitātes monitoringa sistēmu, Eiropas parlamenta un padomes 2009.gada 18.jūnija ieteikumu par Eiropas kvalitātes nodrošināšanas pamatprincipu ietvarstruktūras izveidošanu profesionālajai izglītībai un apmācībām (2009/C 155/01), Briges komunikē par ciešāku Eiropas sadarbību profesionālās izglītības un apmācības jomā laikposmam no 2011.gada līdz 2020.gadam un Ministru prezidentes L.Straujumas uzdevumu Nr. 12/SAN-1334, 2015-JUR-111. Ekonomiskās sadarbības un attīstības organizācija (turpmāk – OECD) atzinīgi novērtējusi detalizēto izglītības iestādes darbības vai izglītības programmas īstenošanas izvērtējumu (pēc satura un formas).  Šobrīd spēkā esošais normatīvais regulējums neparedz valsts augstskolu vidējās izglītības iestāžu, valsts un pašvaldību izglītības iestāžu vadītāju (turpmāk – izglītības iestādes vadītājs) profesionālās darbības novērtēšanas (turpmāk - novērtēšana) kārtību un kritērijus. Tādējādi, lai nodrošinātu Izglītības likumā noteikto, ir izstrādāts MK noteikumu projekts, kura mērķis ir noteikt tiesisko regulējumu izglītības iestāžu vadītāju novērtēšanai, kā arī pilnveidot šobrīd spēkā esošajos Ministru kabineta 2010.gada 14.septembra noteikumos Nr.852 „Kārtība, kādā akreditē vispārējās un profesionālās izglītības programmas, izglītības iestādes un eksaminācijas centrus” noteikto akreditācijas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Starptautiskie izglītības pētījumi liecina, ka skaidrs redzējums par attīstības vajadzībām izglītībā, ieguldījumi izglītības iestāžu vadītāju kapacitātes stiprināšanā un labāko pedagogu piesaiste nodrošina izglītojamiem augstus mācību sasniegumus, kas veicina tautsaimniecības attīstību un valsts izaugsmi. Tādēļ, lai īstenotu Nacionālajā attīstības plānā paredzēto ekonomikas izrāvienu, nepieciešams izveidot izcilu izglītības sistēmu, kuras būtiska sastāvdaļa ir mūsdienīgi, elastīgi izglītības iestāžu vadītāji. Mūsdienīgam izglītības iestādes vadītājam vienlaikus jābūt gan līderim, kas virza kolektīvu uz mērķi, gan vadītājam ar stratēģisku skatījumu, prasmi plānot un šos plānus realizēt, spēju motivēt un iedvesmot izglītības iestādes personālu, izglītojamos, veidot sadarbību ar vecākiem un vietējo kopienu, turklāt arī labi jāpārzina izglītības nozare un tās aktualitātes.  Vienlaikus izglītības iestāžu akreditācijas rezultāti liecina, ka izglītības iestādes vadības darbs ir joma, kurā šobrīd ir visvairāk ieteikumu un kura jau vairākus gadus tiek vērtēta salīdzinoši zemāk nekā citas. Piemēram, apkopojot 2015.gada akreditācijas ekspertu komisijas (turpmāk – ekspertu komisija) ieteikumus, var secināt, ka visvairāk ieteikumu ir jomā „Iestādes darba organizācija, vadība un kvalitātes nodrošināšana”. To raksturo kritērija „Iestādes vadības darbs un personāla pārvaldība” novērtējums „nepietiekami” – profesionālajā izglītībā 10 gadījumi un vispārējā izglītībā astoņi gadījumi.  Analizējot ekspertu komisijas ziņojumus, Izglītības kvalitātes valsts dienests (turpmāk – dienests) konstatē, ka izglītības iestāžu vadītājiem ir nepieciešams:   1. paaugstināt kompetences izglītības iestādes vadības darbā un personāla pārvaldībā; 2. nodrošināt mācību procesa īstenošanu ar pedagogiem, kuriem ir atbilstoša izglītība un profesionālā kvalifikācija; 3. nodrošināt atbalsta personālu mācību procesa kvalitatīvai organizēšanai un īpaši izglītojamajiem ar speciālām vajadzībām; 4. savlaicīgi plānot pedagogu profesionālās kompetences pilnveidi; 5. veidot izglītojamo motivācijas sistēmu un individuālos atbalsta pasākumus, lai uzlabotu izglītojamo mācību sasniegumus un to vērtēšanu; 6. veikt objektīvu izglītības iestādes darbības pašnovērtējumu un plānot iestādes tālāku attīstību.   Arī izglītības uzraudzības prakse liecina, ka katrs otrais iesniegums ir tieši saistīts ar nepilnībām izglītības iestādes vadītāja darbā. Turklāt ir vērojams iesniegumos minēto faktu un apstākļu apstiprināšanās pieaugums.  Tādējādi ir jāveido izglītības iestādes vadības atbalsta mehānismi, kā arī nepieciešama objektīva informācija (novērtējums) par izglītības iestādes vadītāja darbību, tostarp veicinot izcilību un samazinot iespēju, ka Latvijas izglītības iestādēs ir vadītāji, kuru darbs nav vērsts uz attīstību un pilnveidi.  Lai stiprinātu izglītības iestāžu vadītāju kapacitāti un paaugstinātu viņu kompetenci uz attīstību vērstas izglītības vides veidošanā, dienests izvirzījis mērķi – izveidot sistēmu vienotai izglītības iestāžu vadītāju novērtēšanai, lai veicinātu pārskatāmu uz attīstību vērstu izglītības iestāžu vadītāju profesionālo darbību un valsts līmenī sniegtu ieteikumus tās pilnveidei. Šāda sistēma palielinās sabiedrības līdzdalību izglītībā un nostiprinās izglītības iestāžu vadītāju atbildību par izglītības kvalitāti izglītības iestādē. Tādējādi tiks radīti priekšnoteikumi izglītības kvalitātes uzlabošanai katrā izglītības iestādē un valstī kopumā, kā arī būs iespējams ilgtermiņā uzlabot izglītības iestāžu vadītāju kompetenci un profesionalitāti.  Izglītības iestāžu vadītāju novērtēšanas virsmērķis ir nodrošināt Latvijas izglītības sistēmu ar augsti profesionāliem, mūsdienīgiem izglītības iestāžu vadītājiem – līderiem, kas, savā jomā strādājot, spēj nodrošināt valsts izaugsmi. Tās mērķi ir:  1. Paaugstināt izpratni par vadītāja lomas nozīmi mūsdienu izglītības procesos;  2. Veicināt profesionālo kompetenci vadības jomā;  3. Nodrošināt izglītības sistēmu ar vadītājiem – līderiem.  Izglītības iestāžu vadītāju novērtēšanas plānotie rezultāti:  1. Paaugstināta izglītības kvalitāte katrā izglītības iestādē valstī kopumā;  2. Kompetents izglītības iestādes vadītājs, kas vērsts uz izglītības iestādes un izglītības sistēmas attīstību kopumā;  3. Spēja pieņemt stratēģiskus lēmumus un uzņemties atbildību par mērķu realizāciju.  Saskaņā ar Latvijas Administratīvo pārkāpumu kodeksa 201.pantā noteikto, ja izglītības iestādes vadītājs nepilda pienākumus, tas var tikt saukts pie administratīvās atbildības.  Vienlaikus MK noteikumu projekts palīdzēs novērst pastāvošā tiesiskā regulējuma nepilnības, kā arī mazinās administratīvo un birokrātisko slogu. Piemēram, izglītības iestāžu vadītājiem vairs nevajadzēs iesniegt dokumentus, kas apliecina viņa tālākizglītību izglītības iestādes darba organizācijā vai kvalitātes vērtēšanā. Šo informāciju dienests iegūs Valsts izglītības informācijas sistēmā (turpmāk – VIIS).  MK noteikumu projektā paredzēta gan izglītības iestādes vadītāja novērtēšanas, gan izglītības iestādes vai eksaminācijas centra vai izglītības programmas akreditācijas kārtība. MK noteikumu projekts neparedz augstākās izglītības iestādes akreditāciju profesionālās pilnveides izglītības programmas īstenošanai, ja augstskolā ir akreditēts atbilstošs studiju virziens.  Izglītības iestādes vai eksaminācijas centra vai izglītības programmu akreditācijai izglītības iestādes vai eksaminācijas centra vadītājs dienestā iesniedz akreditācijas iesniegumu un pašnovērtējuma ziņojumu. Izglītības iestādes vadītāja novērtēšanai izglītības iestādes vadītājs, tai skaitā pirmsskolas izglītības iestādes vadītājs, papildus izglītības iestādes vadītāja profesionālās darbības novērtēšanas iesniegumam un pašnovērtējuma ziņojumam dienestā iesniedz arī aktuālo dzīves gājuma aprakstu (Europass CV). Ja izglītības iestādes vadītāja vērtēšana notiek vienlaicīgi ar izglītības iestādes vai izglītības programmu akreditāciju, izglītības iestādes vadītājam nav atkārtoti jāiesniedz pašnovērtējuma ziņojums. Izglītības iestādes vai eksaminācijas centra pašnovērtējuma ziņojumu publicē izglītības iestādes, eksaminācijas centra vai dibinātāja tīmekļa vietnē, to aktualizē katru gadu līdz 1.septembrim.  Izglītības iestādes vadītāju novērtēšana notiek kārtējās akreditācijas laikā reizi sešos gados, izņemot pirmsskolas izglītības iestādes vadītājus, kurus novērtēs sešu gadu laikā no 2018.gada 1.janvāra. Izglītības iestādes vadītāju, tai skaitā pirmsskolas izglītības iestādes vadītāju, kurš stājies amatā pirmo reizi, vērtē divu gadu laikā, bet ne ātrāk kā pēc sešiem mēnešiem no stāšanās amatā.  Izglītības iestādes, eksaminācijas centru, izglītības programmu akreditācijai vai izglītības iestādes vadītāja novērtēšanai paredzēts veikt ekspertu atlasi pēc vienotām prasībām, nodrošinot arī šo ekspertu sagatavošanu. MK noteikumu projekts neparedz izstrādāt jaunus ekspertu komisijas darbību reglamentējošos normatīvos aktus, bet nosaka nepieciešamību pilnveidot dienesta izdoto ekspertu komisijas nolikumu. Vienlaikus regulāri tiek aktualizēti arī Izglītības kvalitātes valsts dienesta 2011.gada 24.maija iekšējie noteikumi Nr.5 ,,Izglītības iestāžu, eksaminācijas centru darbības un izglītības programmu īstenošanas kvalitātes vērtēšanas metodika”, kuri saskaņoti ar Izglītības un zinātnes ministriju. Saskaņā ar šo metodiku arī šobrīd darbojas ekspertu komisija.  Ja dienests pieņem lēmumu par akreditāciju uz diviem gadiem, izglītības iestādes dibinātājs mēneša laikā pēc lēmuma saņemšanas iesniedz dienestā rīcības plānu ekspertu komisijas ziņojumā norādīto nepilnību novēršanai un ieteikumu ieviešanai. Izglītības iestādes vai eksaminācijas centra vadītājs reizi pusgadā informē dienestu par šī plāna izpildi. Ja rīcības plāns netiek pildīts, dienests lemj par ārkārtas akreditāciju.  Ārkārtas akreditācija ir akreditācija, kura nav kārtējā – ik pēc sešiem gadiem, diviem gadiem vai jaunas izglītības programmas akreditācija. Ārkārtas akreditāciju var ierosināt izglītības iestādes dibinātājs vai Izglītības un zinātnes ministrija.  Izglītības iestādes dibinātājs izglītības iestādes vadītāju vērtē ne retāk kā reizi divos gados. Kārtējās akreditācijas laikā vai pirmsskolas izglītības iestādes vadītāja novērtēšanas laikā izglītības iestādes vadītāja darbības mērķus un uzdevumus nosaka izglītības iestādes dibinātājs (darba devējs) kopā ar tās vadītāju un tie atbilst valsts Izglītības attīstības pamatnostādnēs noteiktajiem mērķiem. Izglītības iestādes vadītāja darba izpildes plānošana un novērtēšana tiek veikta valsts informācijas sistēmā „Novērtēšanas elektroniskās veidlapas informācijas sistēma” (turpmāk – NEVIS). Atbilstoši Ministru kabineta 2012.gada 10.jūlija noteikumos Nr.494 „Noteikumi par valsts tiešās pārvaldes iestādēs nodarbināto darba izpildes novērtēšanu” noteiktajām vērtēšanas iespējām, ekspertu komisija izglītības iestādes vadītāju vērtē ar vērtējumu – „teicami”, „ļoti labi”, „labi”, „jāpilnveido”, „neapmierinoši”.  Balstoties uz izglītības iestādes vadītāja novērtēšanas rezultātiem, dienests pieņem lēmumu par vērtējumu un izglītības iestādes vadītāja atbilstību vai neatbilstību ieņemamajam amatam, par ko tiek informēts izglītības iestādes dibinātājs.  MK noteikumu projektā regulējums par izglītības iestādes vadītāja novērtēšanu stāsies spēkā 2017.gada 1.janvārī.  Ja kāds no izglītības iestāžu vadītāju novērtēšanas kritērijiem novērtēts ar vērtējuma līmeni ,,jāpilnveido”, izglītības iestādes dibinātājs mēneša laikā pēc lēmuma saņemšanas iesniedz dienestā rīcības plānu izglītības iestādes vadītāja profesionālās darbības uzlabošanai. Izglītības iestādes vadītājs reizi pusgadā informē dienestu par šī plāna izpildi. Ja rīcības plāns netiek pildīts, dienests lemj par ārkārtas izglītības iestādes vadītāja novērtēšanu.  Ekspertu komisijas ziņojuma publiskojamā daļa tiks publiskota dienesta tīmekļa vietnē, taču izglītības iestādes vadītāja novērtējums, ievērojot Fizisko personu datu aizsardzības likumu, netiks publiskots.  Izglītības un zinātnes ministrija 2017.gadā nodrošina atbalstu NEVIS darba izpildes novērtēšanas veidlapas aizpildīšanā, kā arī iesaistās izglītības iestādes vadītāja novērtēšanas principu, procedūru un līmeņu aprakstu izstrādē. Profesionālās izglītības likuma 12.pantā ir noteikta nozaru ekspertu padomju, arodbiedrību un citu biedrību vai nodibinājumu kompetence profesionālajā izglītībā. Šā panta otrās daļas 5.punktā noteikts, ka nozaru ekspertu padomes deleģē nozares ekspertus dalībai profesionālās izglītības iestāžu, eksaminācijas centru un profesionālās izglītības programmu licencēšanā un akreditācijā un profesionālās kvalifikācijas eksāmenos, sniedz atzinumus lēmumu pieņemšanai par profesionālās izglītības programmu licencēšanu un akreditāciju. Profesionālās izglītības likuma 7.panta 14.punkts un Ministru kabineta 2016.gada 15.jūlija noteikumi Nr.485 ,,Nozaru ekspertu padomju izveidošanas, darbības un darbības koordinācijas kārtība” nosaka kārtību, kādā tiek izveidotas un darbojas nozaru ekspertu padomes. Akreditācijas komisijas sastāvā ir pārstāvji no Latvijas Darba devēju konfederācijas un Lauksaimnieku organizāciju sadarbības padomes, kuri pārstāv nozaru ekspertu padomes un kuri sniedz dienestam priekšlikumu akreditēt vai neakreditēt izglītības iestādi vai izglītības programmu. Līdz ar to nozaru ekspertu padomes ir iesaistītas un tām ir iespējams izteikt viedokli. Akreditācijas komisijā ir pārstāvji no Latvijas izglītības vadītāju asociācijas un biedrības ,,Pirmsskolas izglītības asociācija”, kuras ir lielākās Latvijā. Šīs organizācijas ir Izglītības un zinātnes ministrijas un dienesta sadarbības partneri.  Ministru kabineta 2013.gada 23.aprīļa noteikumu Nr.225 „Izglītības kvalitātes valsts dienesta nolikums” (turpmāk – MK noteikumi Nr.225) 4.17.apakšpunktā dienestam noteikts uzdevums koordinēt Eiropas kvalitātes nodrošināšanas ietvarstruktūras (turpmāk – EQAVET) un vienoto profesionālās izglītības kvalitātes novērtēšanas indikatoru ieviešanu profesionālās izglītības kvalitātes nodrošināšanai. EQAVET indikatori definēti EQAVET tīmekļa vietnē. Šie indikatori raksturo profesionālās izglītības sistēmu kopumā, aptverot gan pedagogus, gan izglītojamos, gan riska grupas (sociāla grupa, kas pēc sava labklājības vai veselības stāvokļa un dzīvesveida atrodas kritiskā situācijā un var būt bīstama pati sev, kā arī citiem sabiedrības locekļiem. Riska grupa praktiski nepārtraukti atrodas tādās riska zonās, kuras visvairāk ietekmē nelabvēlīgi sociālie un bioloģiskie faktori (kriminogēnās grupas, piesārņotā vide, garīgo vērtību trūkums, alkoholisms, līdzekļu trūkums utt.). Riska grupu var veidot gan atsevišķi indivīdi, gan ģimenes). Līdz 2017.gada 31.martam notiek Erasmus+ programmas projekts ,,Eiropas kvalitātes nodrošināšanas ietvarstruktūras profesionālajā izglītībā un profesionālajā tālākizglītībā indikatori un to ieviešana”, kas saistīts ar indikatoru ieviešanu. Projekta ietvaros tiek izstrādātas aptaujas anketas gan darba devējiem, gan izglītojamajiem un profesionālo izglītību ieguvušajiem, gan nozaru pārstāvjiem, kas ļaus iegūt nepieciešamos datus. Vienlaikus informācijas ieguve, tostarp par izglītības programmu absolventu nodarbinātību un apgūto prasmju izmantošanu darba vietā, var notikt, izmantojot citas metodes:  1. Darba devēji sadarbojas ar izglītības iestādēm, gan iesaistoties pašpārvaldē, īpaši konventā, gan organizējot un nodrošinot prakses, un darba vidē balstītās mācības. Šajā kontekstā darba devējiem ir pienākums (piemēram, ievērojot konventa funkcijas) vērtēt prasmju izmantošanu darba vietā un sniegt atgriezenisko saikni par absolventiem;  2. Izglītības iestādei ir pienākums sadarboties ar nozares organizācijām, īpaši saistībā ar profesionālās izglītības programmu izstrādi un aktualizāciju (attiecīgi saņemot atbilstošus atzinumus), tostarp apzinot gan prasmju izmantošanas iespējas, gan esošo un potenciālo absolventu nodarbinātības iespējas;  3. Darba devēji un nozaru organizācijas ir iesaistītas eksaminācijas procedūrā;  4. Izglītības programmas pašvērtēšana ir saistāma ar izglītības iestādes pienākumu apzināt, izmantojot valsts un reģionālos dokumentus, nozares viedokļus u.c., izglītības satura un prakšu stiprās un vājās puses, tostarp to, ka programmas absolventi ir pieprasīti (programmas ilgtspēja) un izmanto savas prasmes;  5. Sadarbība ar absolventiem atbilst starptautiskiem izglītības kvalitātes principiem, kurus attīsta EQAVET.  Pamatojoties uz vienotiem Eiropas Savienības dalībvalstu kritērijiem, vienotā profesionālās izglītības un apmācības kvalitātes nodrošināšana tiek īstenota, lai veicinātu nepārtrauktus uzlabojumus profesionālajā izglītībā un apmācībā, sekmējot tās kvalitātes kultūras ieviešanu un pilnveidi, politikas pasākumu pārredzamību un saskaņotību, un tādējādi veicinot savstarpēju uzticēšanos, atzīšanu, pedagogu un izglītojamo mobilitāti, kā arī mūžizglītību. Ietvarstruktūra iekļauj kvalitātes nodrošināšanas un uzlabošanas ciklu plānošanai, ieviešanai, novērtēšanai un pārskatīšanai, ko atbalsta vienoti kvalitātes kritēriji, to apraksti un indikatori. Saskaņā ar Briges komunikē par ciešāku Eiropas sadarbību profesionālās izglītības un apmācības jomā laika posmam no 2011.gada līdz 2020.gadam ir noteikts stratēģiskais mērķis, ka EQAVET līdzdalības valstīm vajadzētu valsts līmenī izveidot kopīgu kvalitātes nodrošināšanas sistēmu profesionālās izglītības un profesionālās tālākizglītības (apmācības) sniedzējiem, kas attiektos arī uz saistītajām mācībām darbavietā un atbilstu EQAVET ietvarstruktūrai. Ievērojot EQAVET sadarbības attīstību un 2009.gada 18.jūnija rekomendācijas, profesionālās izglītības kvalitātes novērtēšanas indikatoru ieviešana profesionālās izglītības kvalitātes nodrošināšanā ir iekļauta MK noteikumu projektā. MK noteikumu projektā paredzēts, ka dienests izvērtēs informāciju par profesionālās izglītības iestāžu darbības rezultātiem, to dinamiku kvalitātes indikatoros.  Papildu plānota profesionālās izglītības kvalitātes vērtēšanas pilnveidošana, nodrošinot atbilstību EQAVET ietvarstruktūrai un OECD rekomendācijām.  Lai dienests varētu iegūt datus, profesionālās izglītības iestādēm vai izglītības iestādēm, kuras īsteno profesionālās izglītības programmu, aprakstoši jāapkopo EQAVET indikatoriem atbilstošie dati, iekļaujot informāciju izglītības iestādes pašnovērtējuma ziņojumā.  OECD Izglītības politikas komiteja rekomendē stiprināt izglītības iestāžu dibinātāju (t.sk. pašvaldību) izpratni par izglītības kvalitāti un tās vērtēšanu, veicinot dibinātāja iesaisti izglītības iestāžu pašvērtēšanas procesā, kā arī izveidot priekšnoteikumus izglītības iestādes darbības kvalitātes vērtēšanai pirmsskolā, t.sk. izglītības iestādes vadītāju novērtēšanu.  Ar MK noteikumu projektu paredzēts, ka spēku zaudē Ministru kabineta 2010.gada 14.septembra noteikumi Nr.852 „Kārtība, kādā akreditē vispārējās un profesionālās izglītības programmas, izglītības iestādes un eksaminācijas centrus”. |
| 3. | Projekta izstrādē iesaistītās institūcijas | 2013.gada 4.septembrī notika valsts pārvaldes iestāžu, pašvaldību un citu sociālo partneru pārstāvju sākotnējā diskusija, kā arī 2013.gada 2.oktobrī un 24.oktobrī notika darba grupas sanāksmes.  Profesionālās izglītības kvalitātes novērtēšanas indikatoru ieviešanai profesionālās izglītības kvalitātes nodrošināšanā notika vairāki semināri, diskusijas. MK noteikumu projekta izstrādes darba grupā, tika ietverti valsts pārvaldes iestāžu, pašvaldību un sociālo partneru pārstāvji no:   * UNESCO Latvijas Nacionālās komisijas; * Izglītības un zinātnes ministrijas; * Rīgas domes Izglītības, kultūras un sporta departamenta; * Latvijas Izglītības un zinātnes darbinieku arodbiedrības; * Latvijas Pašvaldību savienības; * Latvijas Darba devēju konfederācijas; * arodbiedrības „Latvijas izglītības vadītāju asociācija”; * izglītības pārvaldēm; * vispārējās izglītības un profesionālās izglītības iestādēm; * Valsts izglītības satura centra; * Latvijas Nacionālā kultūras centra; * biedrības „Vecāki par izglītību”; * Pirmsskolas izglītības asociācijas; * Nozares ekspertu padomes sekretariāta darba grupas; * Profesionālās izglītības iestāžu vadītāji un akreditācijas ekspertu komisiju vadītāji. |
| 4. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Izglītības iestāžu reģistrā reģistrētas iestādes (kopā 1573):  - Valsts, pašvaldību vispārējās izglītības iestādes – 692;  - Valsts augstskolu vidējās izglītības iestādes – 1;  - Pašvaldību speciālās izglītības iestādes – 63;  - Valsts, pašvaldību profesionālās izglītības iestādes – 49;  - Pašvaldību profesionālās ievirzes izglītības iestādes – 205;  - Profesionālās tālākizglītības un pilnveides izglītības iestādes – 33;  - Pašvaldību pirmsskolas izglītības iestādes – 529.  Valsts, pašvaldību izglītības iestāžu (izņemot augstskolas un koledžas) vadītāji un iestāžu dibinātāji, izglītojamie un to vecāki. | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | MK noteikumu projekts skar izglītības iestādes, eksaminācijas centrus un citas Izglītības likumā noteiktas institūcijas.  Izglītības iestādes vadītājam vairs nevajadzēs iesniegt dokumentus, kas apliecina izglītības iestādes vadītāja tālākizglītību iestādes darba organizācijā vai kvalitātes vērtēšanā. Šo informāciju dienests iegūs VIIS.  MK noteikumu projektā izglītības iestādes vadītāja pašvērtēšanas procesā un vērtēšanā ir paredzēts izmantot NEVIS platformu kā vērtēšanas instrumentu. | | | | | | |
| 3. | Administratīvo izmaksu monetārs novērtējums | | 1. Izglītības iestādes (vispārējā izglītība) akreditācijas iesnieguma un pašnovērtējuma ziņojuma sagatavošanas administratīvās izmaksas (3.punkts):   C = (80 h x 6.56 euro/h) x (1 subjekts x 1 reizi gadā) = 524.80 *EUR*   1. Izglītības iestādes (vispārējā izglītība) pašnovērtējuma ziņojuma aktualizācijas izmaksas (5.punkts):   C = (8 h x 6.56 euro/h) x (1 subjekts x 1 reizi gadā) = 52.48 *EUR*   1. Dienesta administratīvās izmaksas par izglītības iestādes vai eksaminācijas centra un dibinātāja informēšanu par ekspertu komisijas sastāvu (7.2.apakšpunkts):   C=(40 h x 4.68 EURO/h) x (5 subjekti x 1 reizi gadā) = 187.2 x 5 = 936 *EUR*   1. Ekspertu komisijas administratīvās izmaksas par ekspertu komisijas ziņojuma un priekšlikuma sagatavošanu (16.punkts):   C = (40 h x 2.84 euro/h) x (3 subjekti x 1 reizi gadā) = 340.80 *EUR*   1. Dienesta administratīvās izmaksas par ekspertu komisijas ziņojumu glabāšanu un ievietošanu tīmekļa vietnē (17.punkts):   C = (0.67 h x 4.64 euro/ h) x (1 subjekts x 1 reizi gadā) = 3.11 *EUR*   1. Izglītības iestādes (vispārējā izglītība) administratīvās izmaksas par dienesta informēšanu par ekspertu komisijas ieteikumu ieviešanu (20.punkts):   C = (2 h x 6.56 euro/h) x (2 subjekti x 1 reizi gadā) = 26.24 *EUR*   1. Izglītības iestādes (vispārējā izglītība) vadītāja profesionālās darbības novērtēšanas iesnieguma un dzīves gājuma apraksta (Europass CV) sagatavošanas administratīvās izmaksas (43.punkts):   C = (1 h x 6.56 euro/h) x (1 subjekts x 1 reizi gadā) = 6.56 *EUR*   1. Izglītības iestādes (vispārējā izglītība) vadītāja pašnovērtējuma veidlapas aizpildīšana NEVIS (44.punkts):   C = (8 h x 6.56 euro/h) x (2 subjekti x 1 reizi gadā) = 104.96 *EUR*   1. Ekspertu komisijas administratīvās izmaksas par izglītības iestādes vadītāja novērtēšanas ziņojuma un priekšlikuma sagatavošanu (52.punkts):   C = (40 h x 2.84 euro/h) x (3 subjekti x 1 reizi gadā) = 340.80 *EUR*   1. Dienesta administratīvās izmaksas par lēmuma pieņemšanu (60.punkts):   C = (2 h x 5.83 euro/h) x (3 subjekti x 10 reizes gadā) = 349.80 *EUR*   1. Dienesta (vispārējā izglītība) administratīvās izmaksas par dokumentu izsniegšanu (68.punkts):   (1 h x 12.76 euro/h) x (1 subjekts (1 akreditācijas sēdes lēmumi) x 10 reizes gadā) = 127.60 *EUR*   1. Dienesta (vispārējā izglītība) administratīvās izmaksas par ekspertu komisijas ziņojuma un priekšlikuma nosūtīšanu izglītības iestādei vai eksaminācijas centram un dibinātājam (69.punkts):   (0.25 h x 4.16 euro/h) x (850 subjekti x 1 reizi gadā) = 884 *EUR*  *Kopējās administratīvās izmaksas 3697.15 EUR* | | | | | | |
| 4. | Cita informācija | | Nav | | | | | | |
| **III.** **Tiesību akta projekta ietekme uz valsts budžetu un pašvaldību budžetiem** | | | | | | | | | |
| **Rādītāji** | | **2016** | | | | | Turpmākie trīs gadi (*euro*) | | |
| **2017** | **2018** | **2019** |
| Saskaņā ar valsts budžetu kārtējam gadam | | | | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | | **2** | | | | **3** | **4** | **5** | **6** |
| **1. Budžeta ieņēmumi:** | | **915 634** | | | | 0 | **12 811** | **22 071** | **24 598** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 915 634 | | | | 0 | 12 811 | 22 071 | 24 598 |
| 1.2. valsts speciālais budžets | | 0 | | | | 0 | 0 | 0 | 0 |
| 1.3. pašvaldību budžets | | 0 | | | | 0 | 0 | 0 | 0 |
| **2. Budžeta izdevumi:** | | **915 634** | | | | 0 | **30 713** | **57 566** | **59 783** |
| 2.1. valsts pamatbudžets | | 915 634 | | | | 0 | 30 713 | 57 566 | 59 783 |
| 2.2. valsts speciālais budžets | | 0 | | | | 0 | 0 | 0 | 0 |
| 2.3. pašvaldību budžets | | 0 | | | | 0 | 0 | 0 | 0 |
| **3. Finansiālā ietekme:** | | 0 | | | | 0 | **-17 902** | **-35 495** | **-35 185** |
| 3.1. valsts pamatbudžets | | 0 | | | | 0 | -17 902 | -35 495 | -35 185 |
| 3.2. valsts speciālais budžets | | 0 | | | | 0 | 0 | 0 | 0 |
| 3.3. pašvaldību budžets | | 0 | | | | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu** **izdevumu samazinājumu norāda ar „+” zīmi)** | | x | | | 0 | | 17 902 | 17 592 | 17 592 |
| **5. Precizēta finansiālā ietekme:** | | x | | | 0 | | 0 | -17 903 | -17 593 |
| 5.1. valsts pamatbudžets | |
| 5.2. speciālais budžets | | Noteikumu projekts šo jomu neskar. | | | | | | | |
| 5.3. pašvaldību budžets | |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** | | | | Saskaņā ar likumu „Par valsts budžetu 2016.gadam” budžeta apakšprogrammā 42.01.00 „Iestāžu darbības nodrošināšana” dienestam plānots finansējums 915 634 *euro* apmērā. MK noteikumu projektā paredzēts, ka dienests vērtēs izglītības iestādes vadītājus, veiks ekspertu atlasi un ekspertu sagatavošanu.  Dienestam nepieciešams finansējums papildu funkciju un uzdevumu izpildei, t.sk. papildu personāla un materiāltehnisko resursu piesaistei, šādā apjomā:  **2017.gadā** valsts pamatbudžeta izdevumi **17 902 *euro*** apmērā: 1 pārvaldes vecākā referenta vai vecākā eksperta amata vietas uzturēšanas izdevumi (atlīdzība, precei un pakalpojumiem, kapitālie izdevumi) – dienesta pārstāvis, kurš organizē izglītības iestādes vadītāja novērtēšanu, piedalās ekspertu komisijas darbā, sagatavo eksperta atzinumu un priekšlikumu (35.saime, II līmenis, 9.algu grupa, 3.kategorijas maksimums 994 *EUR*) ar atalgojumu gadā: 1 p.v.ref. vai v.eksp. x 994 *EUR* x 12 mēn. = 11 928 *EUR*, piemaksām un prēmijām 10% - 1 193 *EUR*, atalgojums kopā 13 121 *EUR*; darba devēja VSAOI – 3 095 *EUR*, sociālajām garantijām (obligātajām veselības pārbaudēm, briļļu kompensācijā) 5% - 596 *EUR*. Atlīdzība kopā gadā: 16 812 *EUR*. Izdevumi par pakalpojumiem un precēm aprēķināti balstoties uz jau esošo izdevumu bāzes gada griezumā vienam cilvēkam, kā arī ņemot vērā sasniedzamos rezultātus: sakaru pakalpojumi (stacionārais telefons, mobilais), pasta pakalpojumi un internets 192 *EUR*, komunālie izdevumi 348 *EUR*, kancelejas preču izdevumi 168 *EUR,* saimnieciskie izdevumi 72 *EUR.* Preces un pakalpojumi kopā 780 *EUR.* Pamatlīdzekļi - dators 310 *EUR.* Minētās pārvaldes vecākā referenta vai vecākā eksperta amata vietas nodrošināšanai nepieciešamo finansējumu 2017.gadā Izglītības un zinātnes ministrija dienestam pārdalīs no Izglītības un zinātnes ministrijas budžeta programmas 97.00.00 „Nozares vadība un politikas plānošana” apakšprogrammas 97.02.00 „Nozares vadības atbalsta pasākumi”.  2018.gadā un turpmākajos gados dienestam nepieciešams šāds finansējums:  **2018.gadā** valsts pamatbudžeta izdevumi **35 495 *euro*** apmērā: 2 pārvaldes vecāko referentu vai vecāko ekspertu amata vietu uzturēšanas izdevumi (atlīdzība, precei un pakalpojumiem, kapitālie izdevumi) (1 esoša un 1 jauna)– dienesta pārstāvis, kurš organizē izglītības iestādes vadītāja novērtēšanu piedalās ekspertu komisijas darbā, sagatavo eksperta atzinumu un priekšlikumu (35.saime, II līmenis, 9.algu grupa, 3.kategorijas maksimums 994 *EUR*) ar atalgojumu gadā: 2 p.v.ref. vai v.eksp. x 994 *EUR* x 12 mēn. = 23 856 *EUR*, piemaksām un prēmijām 10% - 2 386 EUR, atalgojums kopā 26 242 *EUR*, darba devēja VSAOI – 6 190 *EUR*, sociālajām garantijām (obligātajām veselības pārbaudēm, briļļu kompensācijā) 5% - 1 193 *EUR* Atlīdzība kopā gadā: 33 625 *EUR*. Izdevumi par pakalpojumiem un precēm aprēķināti balstoties uz jau esošo izdevumu bāzes gada griezumā vienam cilvēkam, kā arī ņemot vērā sasniedzamos rezultātus: sakaru pakalpojumi (stacionārais telefons, mobilais), pasta pakalpojumi un internets 384 *EUR*, komunālie izdevumi 696 *EUR*, kancelejas preču izdevumi 336 *EUR,* saimnieciskie izdevumi 144 *EUR*. Preces un pakalpojumi kopā 1 560 *EUR*. Pamatlīdzekļi - dators 310 *EUR*.  Finansējumu (1 pārvaldes vecākā referenta vai vecākā eksperta amata vietas nodrošināšanai)  17 592 EUR apmērā (t.sk. Atlīdzība kopā gadā: 16 812 *EUR un* Preces un pakalpojumi kopā 780 *EUR*) 2018.gadā Izglītības un zinātnes ministrija dienestam pārdalīs no Izglītības un zinātnes ministrijas budžeta programmas 97.00.00 „Nozares vadība un politikas plānošana” apakšprogrammas 97.02.00 „Nozares vadības atbalsta pasākumi”. Jautājums par papildu nepieciešamo finansējumu otrai pārvaldes vecākā referenta vai vecākā eksperta amata vietas nodrošināšanai 17 903 EUR apmērā izskatāms 2018.gada budžeta sagatavošanas procesā kā jaunā politikas iniciatīva.  **2019.gadā** valsts pamatbudžeta izdevumi **35 185 *euro*** apmērā: 2 pārvaldes vecāko referentu vai vecāko ekspertu amata vietu uzturēšanas izdevumi (atlīdzība, precei un pakalpojumiem, kapitālie izdevumi) (1 esoša un 1 jauna)– dienesta pārstāvis, kurš organizē izglītības iestādes vadītāja novērtēšanu piedalās ekspertu komisijas darbā, sagatavo eksperta atzinumu un priekšlikumu (35.saime, II līmenis, 9.algu grupa, 3.kategorijas maksimums 994 *EUR*) ar atalgojumu gadā: 2 p.v.ref. vai v.eksp. x 994 *EUR* x 12 mēn. =23 856 EUR, piemaksām un prēmijām 10% - 2 386 EUR, atalgojums kopā 26 242 EUR, darba devēja VSAOI – 6 190 *EUR*, sociālajām garantijām (obligātajām veselības pārbaudēm, briļļu kompensācijā) 5% - 1 193 *EUR* Atlīdzība kopā gadā: 33 625 *EUR*. Izdevumi par pakalpojumiem un precēm aprēķināti balstoties uz jau esošo izdevumu bāzes gada griezumā vienam cilvēkam, kā arī ņemot vērā sasniedzamos rezultātus: sakaru pakalpojumi (stacionārais telefons, mobilais), pasta pakalpojumi un internets 384 *EUR*, komunālie izdevumi 696 *EUR*, kancelejas preču izdevumi 336 *EUR,* saimnieciskie izdevumi 144 *EUR*. Preces un pakalpojumi kopā 1 560 *EUR*.  Finansējumu (1 pārvaldes vecākā referenta vai vecākā eksperta amata vietas nodrošināšanai) 17 592 EUR apmērā (t.sk. Atlīdzība kopā gadā: 16 812 EUR un Preces un pakalpojumi kopā 780 EUR) 2019.gadā un turpmāk Izglītības un zinātnes ministrija dienestam pārdalīs no Izglītības un zinātnes ministrijas budžeta programmas 97.00.00 „Nozares vadība un politikas plānošana” apakšprogrammas 97.02.00 „Nozares vadības atbalsta pasākumi”. Jautājums par papildu nepieciešamo finansējumu otrai pārvaldes vecākā referenta vai vecākā eksperta amata vietas nodrošināšanai 17 593 EUR apmērā izskatāms 2018.gada budžeta sagatavošanas procesā kā jaunā politikas iniciatīva.  Katrā gadā plānotas izglītības iestāžu vadītāju novērtēšanas:   |  |  |  |  |  |  | | --- | --- | --- | --- | --- | --- | | Gads | Valsts pamatbudžets | | Pašvaldību budžets | | Kopā | | 10 h | 20 h | 10 h | 20 h | | 2016. | 0 | 0 | 0 | 0 | 0 | | 2017. | 11 | 2 | 181 | 6 | 200 | | 2018. | 3 | 4 | 203 | 94 | 304 | | 2019. | 6 | 5 | 245 | 94 | 350 | | Kopā | 20 | 11 | 629 | 194 | 854 |   **1567** izglītības iestāžu vadītāju novērtēšanu plānots **uzsākt ar 2017.gadu** reizi 6 (sešos) gados kopā ar kārtējo akreditāciju. **Pirmsskolas** izglītības iestāžu **vadītāju** novērtēšanu plānots **uzsākt 2018.gadā un veikt sešu gadu laikā.**  Piemērs: Aprēķinā tiek ņemts vērā – vai akreditācijas ekspertu komisijas vadītājs vērtēs izglītības iestādes vadītāju izglītības iestādes un izglītības programmu akreditācijas laikā vienlaicīgi – tās ir 10 stundas uz vienu izglītības iestādes vadītāju, vai izglītības iestādes vadītāju vērtē vienu pašu (piemēram, pirmsskolas izglītības iestādes vadītāju), jo nav paredzēta kārtējā akreditācija – tās ir 20 stundas. Piemēram, 2017.gadā izglītības iestādes vadītāju vērtēšanas valsts dibinātajās izglītības iestādēs plānotas pa 10 stundām vērtēšanu būs 11, pa 20 stundām vērtēšanu būs 3, kas kopā paredz 14 vērtēšanas.  Saskaņā ar cenrādi būs piestādīts rēķins – valsts vai pašvaldības iestādes dibinātājām vai pašai izglītības iestādei.  **2017.gadā** budžeta izdevumi **12 811 *euro*** apmērā,  tajā skaitā **958 *euro*** apmērā valsts pamatbudžetā: atlīdzība ekspertam par izglītības iestādes vadītāja novērtēšanu 27.50 *EUR* (10 h x 2.75 *EUR*/h, t.i., 1h likme kopā ar DD VSAOI 23.59%) x 11 plānotās vērtēšanas = 303 *EUR*, t.sk. atalgojums ekspertam – 245 *EUR* un darba devēja VSAOI – 58 *EUR*; atlīdzība ekspertam (komisijas vadītājam) par izglītības iestādes vadītāja novērtēšanu 55 *EUR* (20 h x 2.75 *EUR*/h, t.i., 1h likme kopā ar DD VSAOI 23.59%) x 3 plānotās vērtēšanas = 165 *EUR*, t.sk. atalgojums ekspertam – 134 *EUR* un darba devēja VSAOI – 31 *EUR*. Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 84 *EUR*, ceļa izdevumi 406 *EUR*. Pakalpojumi kopā: 490 *EUR*;  tajā skaitā **11 853 *euro*** apmērā pašvaldību budžetā: atlīdzība ekspertam par izglītības iestādes vadītāja novērtēšanu 27.50 *EUR* (10 h x 2.75 *EUR*/h, t.i., 1h likme kopā ar DD VSAOI 23.59%) x 181 plānotās vērtēšanas = 4 978 *EUR*, t.sk. atalgojums ekspertam – 4 028 *EUR* un darba devēja VSAOI – 950 *EUR*; atlīdzība ekspertam (komisijas vadītājam) par izglītības iestādes vadītāja novērtēšanu 55 *EUR* (20 h x 2.75 *EUR*/h, t.i., 1h likme kopā ar DD VSAOI 23.59%) x 6 plānotās vērtēšanas = 330 *EUR*, t.sk. atalgojums ekspertam – 267 *EUR* un darba devēja VSAOI – 63 *EUR*. Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 1 122 *EUR*, ceļa izdevumi 5 423 *EUR*. Pakalpojumi kopā: 6 545 *EUR*.  **2018.gadā** budžeta izdevumi **22 071 *euro*** apmērā,  tajā skaitā **923 *euro*** apmērā valsts pamatbudžetā: atlīdzība ekspertam par izglītības iestādes vadītāja novērtēšanu 27.50 *EUR* (10 h x 2.75 *EUR*/h, t.i., 1h likme kopā ar DD VSAOI 23.59%) x 9 plānotās vērtēšanas = 248 *EUR*, t.sk. atalgojums ekspertam – 201 *EUR* un darba devēja VSAOI – 47 *EUR*; atlīdzība ekspertam (komisijas vadītājam) par izglītības iestādes vadītāja novērtēšanu 55 *EUR* (20 h x 2.75 *EUR*/h, t.i., 1h likme kopā ar DD VSAOI 23.59%) x 4 plānotās vērtēšanas = 220 *EUR*, t.sk. atalgojums ekspertam – 178 *EUR* un darba devēja VSAOI – 42 *EUR*. Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 78 *EUR*, ceļa izdevumi 377 *EUR*. Pakalpojumi kopā: 455 *EUR*;  tajā skaitā **21 148 *euro*** apmērā pašvaldību budžetā: atlīdzība ekspertam par izglītības iestādes vadītāja novērtēšanu 27.50 *EUR* (10 h x 2.75 *EUR*/h, t.i., 1h likme kopā ar DD VSAOI 23.59%) x 203 plānotās vērtēšanas = 5 583 *EUR*, t.sk. atalgojums ekspertam – 4 517 *EUR* un darba devēja VSAOI – 1 066 *EUR*; atlīdzība ekspertam (komisijas vadītājam) par izglītības iestādes vadītāja novērtēšanu 55 *EUR* (20 h x 2.75 *EUR*/h, t.i., 1h likme kopā ar DD VSAOI 23.59%) x 94 plānotās vērtēšanas = 5 170 *EUR*, t.sk. atalgojums ekspertam – 4 183 *EUR* un darba devēja VSAOI – 987 *EUR*. Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 1 782 *EUR*, ceļa izdevumi 8 613 *EUR*. Pakalpojumi kopā: 10 395 *EUR*.  **2019.gadā** budžeta izdevumi **24 598 *euro*** apmērā,  tajā skaitā **825 *euro*** apmērā valsts pamatbudžetā: atlīdzība ekspertam par izglītības iestādes vadītāja novērtēšanu 27.50 *EUR* (10 h x 2.75 *EUR*/h, t.i., 1h likme kopā ar DD VSAOI 23.59%) x 6 plānotās vērtēšanas = 165 *EUR*, t.sk. atalgojums ekspertam – 134 *EUR* un darba devēja VSAOI – 31 *EUR*; atlīdzība ekspertam (komisijas vadītājam) par izglītības iestādes vadītāja novērtēšanu 55 *EUR* (20 h x 2.75 *EUR*/h, t.i., 1h likme kopā ar DD VSAOI 23.59%) x 5 plānotās vērtēšanas = 275 *EUR*, t.sk. atalgojums ekspertam – 223 *EUR* un darba devēja VSAOI – 52 *EUR*. Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 66 *EUR*, ceļa izdevumi 319 *EUR*. Pakalpojumi kopā: 385 *EUR*;  tajā skaitā **23 773 *euro*** apmērā pašvaldību budžetā: atlīdzība ekspertam par izglītības iestādes vadītāja novērtēšanu 27.50 *EUR* (10 h x 2.75 *EUR*/h, t.i., 1h likme kopā ar DD VSAOI 23.59%) x 245 plānotās vērtēšanas = 6 738 *EUR*, t.sk. atalgojums ekspertam – 5 452 *EUR* un darba devēja VSAOI – 1 286 *EUR*; atlīdzība ekspertam (komisijas vadītājam) par izglītības iestādes vadītāja novērtēšanu 55 *EUR* (20 h x 2.75 *EUR*/h, t.i., 1h likme kopā ar DD VSAOI 23.59%) x 94 plānotās vērtēšanas = 5 170 *EUR*, t.sk. atalgojums ekspertam – 4 183 *EUR* un darba devēja VSAOI – 987 *EUR*. Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 2 034 *EUR*, ceļa izdevumi 9 831 *EUR*. Pakalpojumi kopā: 11 865 *EUR*.  Dienests turpinās izglītības iestāžu vadītāju novērtēšanu arī turpmākajos gados tajā pašā finanšu apjomā, kā 2018. un 2019.gadā. | | | | | |
| 6.1. Detalizēts ieņēmumu aprēķins | | | |
| 6.2. Detalizēts izdevumu aprēķins | | | |
| 7. Cita informācija | | | | Ministrijas apakšprogrammas 97.02.00. „Nozares vadības atbalsta pasākumi” darbība tiks nodrošināta tai pieejamā finansējuma ietvaros, netraucējot tās pamatfunkciju nodrošināšanu, jo ministrija plāno nodrošināt racionālu un efektīvu līdzekļu izmantošanu nozares atbalsta pasākumiem. Minētajā apakšprogrammā ekonomija radusies sakarā ar to, ka ministrija pēdējo gadu laikā organizē seminārus, izmantojot savus iekšējos resursus, nodrošinot telpas, iekārtas un semināru vadīšanu, tādējādi ekonomējot finanšu līdzekļus uz telpu un iekārtu nomu, kā arī uz lektoru piesaisti. Arī turpmāk ministrija plāno pieturēties pie iepriekš minētā principa – organizēt seminārus, izmantojot savus iekšējos resursus.  Noteikumu projekts tiks īstenots Izglītības un zinātnes ministrijas esošo budžeta līdzekļu ietvaros, bet jautājums par nepieciešamo papildu finansējumu Izglītības un zinātnes ministrijai (Izglītības kvalitātes valsts dienestam) viena pārvaldes vecākā referenta vai vecākā eksperta amata vietas nodrošināšanai tiks iesniegts izskatīšanai Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumprojekta ,,Par valsts budžetu 2018.gadam” un likumprojekta ,,Par vidēja termiņa budžeta ietvaru 2018., 2019. un 2020.gadam” sagatavošanas un izskatīšanas procesā atbilstoši valsts budžeta finansiālajām iespējām.” | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi:  1. Ministru kabineta 2013.gada 23.aprīļa noteikumos Nr.225 „Izglītības kvalitātes valsts dienesta nolikums”. Saskaņā ar Izglītības likuma 14.panta 121.punktā noteikto nepieciešams noteikt dienestam funkciju nodrošināt izglītības iestāžu vadītāju profesionālās darbības novērtēšanu un uzdevumu organizēt izglītības iestāžu vadītāju profesionālās darbības novērtēšanu. Saskaņā ar Izglītības likuma 14.panta 8.punktā noteikto nepieciešams noteikt dienestam funkciju akreditēt arī citas Izglītības likumā noteiktās institūcijas.  2. Ministru kabineta 2013.gada 10.septembra noteikumos Nr.789 „Izglītības kvalitātes valsts dienesta maksas pakalpojumu cenrādis”. Jāparedz izmaksas, lai dienests varētu nodrošināt izglītības iestāžu vadītāju profesionālās darbības novērtēšanu. |
| 2. | Atbildīgā institūcija | Izglītības kvalitātes valsts dienests. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība ir informēta par MK noteikumu projektu dienesta tīmekļa vietnē, kā arī izglītības pārvalžu un izglītības iestādes vadītāju semināros. Pēc MK noteikumu projekta pieņemšanas, būs publiskota attiecīga informācija. |
| 2. | Sabiedrības līdzdalība projekta izstrādē | Anotācijas I sadaļas 3.punktā minētā darba grupā par priekšlikumu izstrādi MK noteikumu projektam tika ietverti valsts pārvaldes iestāžu, pašvaldību un citu sociālo partneru pārstāvji. |
| 3. | Sabiedrības līdzdalības rezultāti | Sabiedrības pārstāvji atbalsta MK noteikumu tālāko virzību, izteiktie priekšlikumi ir ņemti vērā projekta izstrādes procesā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības kvalitātes valsts dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paplašina dienesta funkciju loku, nosakot pienākumu nodrošināt izglītības iestāžu vadītāju profesionālās darbības novērtēšanu, kā arī akreditēt citas institūcijas.  Saistībā ar projekta izpildi nav nepieciešams veidot jaunas amata vietas. |
| 3. | Cita informācija | Nav |

*Anotācijas V sadaļa – projekts šo jomu neskar.*

Izglītības un zinātnes ministrs K.Šadurskis

Iesniedzējs:

Izglītības un zinātnes ministrs K.Šadurskis

Vīza: Valsts sekretāra vietniece –

Politikas iniciatīvu un

attīstības departamenta direktore,

valsts sekretāra pienākumu izpildītāja                         G. Arāja

24.10.2016 10:28

5339

I.Juhņēviča

67358078, inita.juhnevica@ikvd.gov.lv

E.Uzare

67387866, [evija.uzare@ikvd.gov.lv](mailto:evija.uzare@ikvd.gov.lv)

S.Dīķe

67387864, sarmite.dike@ikvd.gov.lv

A.Reča

67358076, agija.reca@ikvd.gov.lv